
Aktsiaseltsi Narva Elamuvaldus

2008.aasta majandusaasta aruande kinnitamine

ja kasumi jaotamine

Korraldus võetakse vastu Kohaliku omavalitsuse korralduse seaduse § 35 lõike 3, Äriseadustiku § 298 lõike 1 punkti 7 ja  § 305 lõike 1 alusel.

1. ASJAOLUD JA MENETLUSE KÄIK

Narva linn on AS-i Narva Elamuvaldus (registrikood 10316906) ainuaktsionär. 

AS Narva Elamuvaldus juhatus esitas 2008.aasta majandusaasta aruande, audiitori järeldusotsuse ja kasumi jaotamise ettepaneku, ning teeb Narva Linnavalitsusele, kui AS Narva Elamuvaldus ainuaktsionäride üldkoosolekule ettepaneku need kinnitada. AS Narva Elamuvaldus nõukogu kiitis heaks 2008.a majandusaasta aruande. 

2008.a majandusaasta aruande alusel AS Narva Elamuvaldus esitas ka kasumi jaotamise ettepaneku. Vastavalt jaotamise ettepanekule on AS-i Narva Elamuvaldus 2008.a puhaskasum 42 251 krooni, mis suunatakse eelmiste perioodide kahjumi vähendamiseks.
Kuna AS-il Narva Elamuvaldus ei ole moodustanud reservkapitali, siis oleks otstarbekas suunata aruandeaasta kasum reservkapitali moodustamiseks. AS-i Narva Elamuvaldus põhikirja järgi on reservkapitali suuruseks 40 000 krooni.

2. ÕIGUSLIKUD ALUSED

Vastavalt Äriseadustiku § 298 lõike 1 punktile 7 kuulub aktsionäride üldkoosoleku pädevusse majandusaasta aruande kinnitamine ja kasumi jaotamine. Vastavalt Äriseadustiku § 305 lõikele 1 - kui aktsiaseltsil on üks aktsionär või kui lisaks temale on aktsionäriks vaid aktsiaselts ise, võib otsuseid vastu võtta, järgimata Äriseadustiku §-des 291, 293–297 ja 304 sätestatut. Sellisel juhul tuleb otsus vormistada kirjalikult ja allkirjastada aktsionäride poolt ning selles tuleb märkida muuhulgas aktsionäride nimed ja häälte arv, samuti otsuse tegemise aeg.
Kohaliku omavalitsuse korralduse seaduse § 35 lõike 3 järgi kuulub linnavalitsuse pädevusse osaühingu või aktsiaseltsi, mille ainsaks osanikuks või aktsionäriks on linn, nõukogu liikmete nimetamine, samuti muude asutaja, osaniku või aktsionäri õiguste teostamine.

Eespool viidatule tuginedes on Narva Linnavalitsus õiguspädev kinnitama AS-i Narva Elamuvaldus 2008.a majandusaasta aruannet.

3. OTSUS

Narva Linnavalitsus, kui AS Narva Elamuvaldus (registrikood 10316906) ainuaktsionär otsustab:

3.1. Kinnitada aktsiaseltsi Narva Elamuvaldus 2008. aasta majandusaasta aruanne.

3.2. Aktsiaseltsi Narva Elamuvaldus 2008.a puhaskasum 42 251 krooni jaotada järgmiselt:

3.2.1. 40 000 krooni suunata reservkapitali moodustamiseks; 

3.2.2. 2 251 krooni jätta jaotamata.

4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

